
Ostja kinnitamine 

(kinnistu asukohaga Luige tn 11, Narva, AÜ Olginski)
1. Asjaolud ja menetluse käik

Vastavalt Narva Linnavalitsuse 04.11.2015 korraldusele nr 1285-k „Pärandvara võõrandamine avalikul suulisel enampakkumisel (Luige tn 11, Narva, AÜ Olginski)“ kuulutas Narva Linnavalitsuse Arhitektuuri- ja Linnaplaneerimise Amet välja suulise avaliku enampakkumise linnavara -  kinnistu asukohaga Luige tn 11, Narva, AÜ Olginski, katastritunnus 51101:001:0268, maa sihtotstarve – elamumaa 100%, pindala 548 m2, bilansiline maksumus 2 300 (kaks tuhat kolmsada) eurot, alghind 2 300 (kaks tuhat kolmsada) eurot, võõrandamiseks.
Linnavara võõrandamise kuulutused avaldati kohalikes ajalehtedes “Gorod“ ja „Narva“ ning internetis Narva linna kodulehel. Suuline enampakkumine toimus 01.03.2016 kell 11:00 Narva Linnavalitsuse Arhitektuuri- ja Linnaplaneerimise Ameti ruumides, aadressil Peetri plats 3, Narvas. Suulisele enampakkumisele registreerus üks osaleja – Niina Nikulina, isikukood 45605163754, keda esindas notariaalselt tõestatud volikirja alusel Alla Grigorieva, isikukood 47202213719, kes tegi pakkumise alghinna ulatuses. Suulise enampakkumise tulemuste põhjal (01.03.2016 avaliku  enampakkumise protokoll  nr 1) omandas müügilepingu sõlmimise õiguse Niina Nikulina, isikukood 45605163754, alghinnaga 2 300 (kaks tuhat kolmsada) eurot.

2. Õiguslikud alused

Kohaliku omavalitsuse korralduse seaduse § 22 lg 1 p 6 kohaselt, kuulub volikogu ainupädevusse linnavara valitsemise korra kehtestamine. Narva linnas linnavara käsutamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Linnavara eeskiri) ja Narva Linnavolikogu 09.06.2005 määrus nr 18/55 “Linnavara võõrandamise kord” (edaspidi ka Kord).

Linnavara eeskirja § 63 kohaselt, võib linnavara võõrandada tasu eest või tasuta, avalikul enampakkumisel (suulisel või kirjalikul) või eelläbirääkimistega pakkumisel. Linnavara võib võõrandada muul viisil otsustuskorras linnavolikogu otsusega. 

Korra § 4 lg 1 kohaselt, võib linnavara võõrandada, kui vara ei ole vajalik avalikuks otstarbeks ega linna valitsemiseks.  

Korra § 41 kohaselt, esitab võõrandamise korraldaja enampakkumise võitja ja vastava protokolli kinnitamiseks linnavalituse istungile. Linnavalitsus kinnitab ostja 1 (ühe) kuu jooksul enampakkumise toimumise ajast oma õigusaktiga.

Lähtudes eeltoodust, on Narva Linnavalitsus õigustatud kinnitama avaliku enampakkumise tulemused. Kuna kinnistu asukohaga Luige tn 11, Narva, AÜ Olginski, avaliku enampakkumise läbiviimine oli otsustatud jõustunud haldusaktiga ja avalik enampakkumine oli läbi viidud kooskõlas õigusaktidega, peab Narva Linnavalitsus kinnitama avaliku enampakkumise tulemused. 

3. Otsus

3.1. Kinnitada 01.03.2016 toimunud suulise enampakkumise tulemuste põhjal Niina Nikulina (isikukood 45605163754, elukoht Rahu 34-95, Narva) kinnistu asukohaga Luige tn 11, Narva, AÜ Olginski, katastritunnus 51101:001:0268, maa sihtotstarve – elamumaa 100%, pindala 548 m2, ostjaks, hinnaga 2 300 (kaks tuhat kolmsada) eurot.   
3.2.  Müügileping sõlmitakse ühe kuu jooksul käesoleva korralduse jõustumise hetkest ning müügihind tasutakse enne müügilepingu sõlmimist.

3.3. Volitada linnapead Tarmo Tammiste’t Narva linna nimel allkirjastama vastav notariaalselt tõestatud leping.

4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil teha käesolev korraldus asjaosalistele teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

